Deg 1976 yekcem ɣer uɣerbaz atiknulugi deg Tizi Ouzou; tikkelt-a mačči d uslig imi banen-d iɣerbazen imagnuyen, syin i d-yewwi agerdas, umbaɛd sin n yiseggasen yuɣal d aselmad n taɛrabt deg uɣerbaz amezwaru azal n 18 d aseggas. Deg 1994 yexdem tannant deg tdukla tadelsant tamaziɣt n Bgayet iwakken ad iɣer tutlayt n tmaziɣt azal n 8 wagguren, syin yewwi-d timzizelt n uselmed s wayes yuɣal d aselmad n tmaziɣt deg useggas n 1997 deg uɣerbaz alemmas n TAZAƔART Ɛacur deg Tqerbuzt azal n 13 n yiseggasen.